CELEX: 32016R2129
Language: sl
Date: 2016-12-05 00:00:00
Title: Izvedbena uredba Komisije (EU) 2016/2129 z dne 5. decembra 2016 o spremembi Izvedbene uredbe Komisije (EU) 2015/220 o določitvi pravil za uporabo Uredbe Sveta (ES) št. 1217/2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski uniji

6.12.2016   
            
            
               SL
            
            
               Uradni list Evropske unije
            
            
               L 331/1
            
         IZVEDBENA UREDBA KOMISIJE (EU) 2016/2129
   z dne 5. decembra 2016
   o spremembi Izvedbene uredbe Komisije (EU) 2015/220 o določitvi pravil za uporabo Uredbe Sveta (ES) št. 1217/2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski uniji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1217/2009 z dne 30. novembra 2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski uniji (1) ter zlasti tretjega pododstavka člena 5(1), člena 5a(2) in (4), člena 5b(7) in tretjega pododstavka člena 8(3) Uredbe,
   ob upoštevanju naslednjega:
   
               (1)
            
            
               Priloga I k Izvedbeni uredbi Komisije (EU) 2015/220 (2) določa prag ekonomske velikosti za posamezne države članice. Ker pomen večjih kmetijskih gospodarstev v kmetijski strukturi v Bolgariji in Avstriji narašča, je primerno povečati prag ekonomske velikosti za te države članice iz navedene priloge.
            
         
               (2)
            
            
               Priloga II k Izvedbeni uredbi Komisije (EU) 2015/220 določa število poročevalskih kmetij na državo članico in na regijo mreže računovodskih podatkov s kmetij (FADN). Zaradi strukturnih sprememb kmetijstva v Bolgariji je primerno ustrezno prilagoditi število poročevalskih kmetij na regijo za to državo članico iz navedene priloge. Zaradi strukturnih sprememb kmetijstva na Danskem in v Avstriji, ki so povzročile zmanjšanje števila gospodarstev, je primerno ustrezno zmanjšati število poročevalskih kmetij za navedeni državi članici iz navedene priloge.
            
         
               (3)
            
            
               Zaradi sprememb iz te uredbe bi bilo treba Bolgarijo, Dansko in Avstrijo zaprositi, naj spremenijo svoje načrte za izbor za obračunsko leto 2017.
            
         
               (4)
            
            
               Del B Priloge IV k Izvedbeni Uredbi (EU) 2015/220 določa ujemanje med postavkami v raziskovanjih o strukturi kmetijskih gospodarstev (FSS) iz Uredbe (ES) št. 1166/2008 Evropskega parlamenta in Sveta (3) in poročilu s kmetijskega gospodarstva FADN. Ker se izračun standardnega prihodka za „ostali kunci“ ne zahteva, je treba prilagoditi ujemanje med postavkami FSS in FADN z odstranitvijo navedene značilnosti.
            
         
               (5)
            
            
               Priloge VI, VII in VIII k Izvedbeni Uredbi (EU) 2015/220 določajo metodo izračuna za določitev standardnih prihodkov, metodo za oceno pomembnosti pridobitnih dejavnosti ter obrazec in obliko poročila s kmetijskega gospodarstva. Zaradi jasnosti bi morale navedene priloge vsebovati dodatne informacije in pojasnila o nekaterih navodilih in opredelitvah.
            
         
               (6)
            
            
               Izvedbeno uredbo (EU) 2015/220 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Odbora za mrežo računovodskih podatkov s kmetij –
            
         SPREJELA NASLEDNJO UREDBO:
   Člen 1
   Izvedbena uredba (EU) 2015/220 se spremeni:
   
               1.
            
            
               v členu 3(2) se doda naslednji pododstavek:
               „Bolgarija, Danska in Avstrija revidirajo svoje načrte za izbor, ki so jih sporočile za obračunsko leto 2017. O svojih revidiranih načrtih za izbor za navedeno obračunsko leto obvestijo Komisijo do 31. marca 2017.“
            
         
               2.
            
            
               Priloge I, II, IV, VI, VII in VIII se spremenijo v skladu s Prilogo k tej uredbi.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od obračunskega leta 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 328, 15.12.2009, str. 27.
   
      (2)  Izvedbena uredba Komisije (EU) 2015/220 z dne 3. februarja 2015 o določitvi pravil za uporabo Uredbe Sveta (ES) št. 1217/2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski uniji (UL L 46, 19.2.2015, str. 1).
   
      (3)  Uredba (ES) št. 1166/2008 Evropskega parlamenta in Sveta z dne 19. novembra 2008 o raziskovanjih strukture kmetijskih gospodarstev in metod kmetijske proizvodnje ter razveljavitvi Uredbe Sveta (EGS) št. 571/88 (UL L 321, 1.12.2008, str. 14).
   
      PRILOGA
      Priloge I, II, IV, VI, VII in VIII k Izvedbeni uredbi (EU) 2015/220 se spremenijo:
      
                  1.
               
               
                  Priloga I se spremeni:
                  
                              (a)
                           
                           
                              vnos za Bolgarijo se nadomesti z:
                              
                                          „Bolgarija
                                       
                                       
                                          4 000 “;
                                       
                                    
                        
                              (b)
                           
                           
                              vnos za Avstrijo se nadomesti z:
                              
                                          „Avstrija
                                       
                                       
                                          15 000 “;
                                       
                                    
                        
            
                  2.
               
               
                  Priloga II se spremeni:
                  
                              (a)
                           
                           
                              vnos za Bolgarijo se nadomesti z:
                              
                                           
                                       
                                       
                                          „BOLGARIJA
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Bolgarija skupaj
                                       
                                       
                                          2 202 “;
                                       
                                    
                        
                              (b)
                           
                           
                              vnos za Dansko se nadomesti z:
                              
                                          „370
                                       
                                       
                                          DANSKA
                                       
                                       
                                          1 850 “;
                                       
                                    
                        
                              (c)
                           
                           
                              vnos za Avstrijo se nadomesti z:
                              
                                          „660
                                       
                                       
                                          AVSTRIJA
                                       
                                       
                                          1 800 “;
                                       
                                    
                        
            
                  3.
               
               
                  v delu B Priloge IV se v preglednici vnos pod šifro 3.06. nadomesti z naslednjim:
                  
                              „3.06.
                           
                           
                              C_6
                           
                           
                              Kunci, plemenske samice
                           
                           
                              
                                          610.
                                       
                                       
                                          Kunci, plemenske samice“;
                                       
                                    
                        
            
                  4.
               
               
                  v prvi alinei oddelka 2(b) Priloge VI se zadnji stavek nadomesti z naslednjim:
                  „Območja z omejenimi možnostmi ter območja z naravnimi in drugimi posebnimi omejitvami ne štejejo za geografske enote.“;
               
            
                  5.
               
               
                  v delu A Priloge VII se drugi stavek tretjega odstavka nadomesti z naslednjim:
                  „Pridelava vina in oljčnega olja štejeta za kmetijske dejavnosti, če delež kupljenega vina in oljčnega olja ni pomemben.“;
               
            
                  6.
               
               
                  v preglednici D Priloge VIII se opis kategorije za šifro 7020 nadomesti z naslednjim:
                  „Vsa druga neopredmetena sredstva, ki jih ni mogoče enostavno kupiti ali prodati (npr. programska oprema, dovoljenja itd.). Postavka mora biti izpolnjena, vpisani zneski pa so predmet amortizacije v stolpcu DY.“